OpenLLM-France/wikimedia huggingface dataset:
# Brookside Village

Brookside Village és una població dels Estats Units a l'estat de Texas. Segons el cens del 2000 tenia 1.960 habitants.

## Demografia

Segons el cens del 2000, Brookside Village tenia 1.960 habitants, 655 habitatges, i 535 famílies. La densitat de població era de 358,7 habitants/km².
Dels 655 habitatges en un 32,8% hi vivien nens de menys de 18 anys, en un 66,9% hi vivien parelles casades, en un 9,6% dones solteres, i en un 18,2% no eren unitats familiars. En el 13,6% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,22.
Per edats la població es repartia de la següent manera: un 24,9% tenia menys de 18 anys, un 8,8% entre 18 i 24, un 31% entre 25 i 44, un 22,3% de 45 a 60 i un 13% 65 anys o més.
L'edat mediana era de 37 anys. Per cada 100 dones de 18 o més anys hi havia 117,3 homes.
La renda mediana per habitatge era de 44.650 $ i la renda mediana per família de 50.625 $. Els homes tenien una renda mediana de 32.500 $ mentre que les dones 27.981 $. La renda per capita de la població era de 18.609 $. Aproximadament el 10,1% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brookside Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Brookside Village». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Lluís Ferré Estela

Lluís Ferré Estela (Reus 1898 - 1973) va ser un dibuixant i pintor català
Format a Llotja, va ser deixeble de Francesc Labarta i company d'estudis d'Alfred Sisquella i Apel·les Fenosa, i havia tingut sempre una profunda amistat amb Joan Rebull. Va col·laborar a La Columna de Foc (1918-1920) i a la revista Llaç (1919-1920), de la qual havia dibuixat la capçalera, i on va establir amistat amb Bonaventura Vallespinosa. Havia practicat la tècnica del gravat al linòleum, i en el seu estudi, que tenia a la plaça de la Sang a Reus, hi feia tertúlies artístiques i culturals. Va dirigir l'escola d'art del Centre de Lectura, però, persona amb cops de geni, va abandonar-ne la direcció. La seva pintura, més aviat escassa, té reminiscències cèzanianes. Era col·leccionista d'obres d'art i de tractats sobre pintura. Va deixar a la biblioteca del Centre de Lectura uns àlbums amb dibuixos seus i un tractat manuscrit: "Trata de los circulos de la esfera y reloxes orizontales", amb gran quantitat de làmines.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 254.
# Santa Fiora

Santa Fiora és un municipi situat al territori de la província de Grosseto, a la regió de la Toscana (Itàlia).
Limita amb els municipis d'Abbadia San Salvatore, Arcidosso, Castel del Piano, Castell'Azzara, Piancastagnaio, Roccalbegna i Semproniano. Pertanyen al municipi les fraziones de Bagnolo, Bagnore, Marroneto, i Selva

## Galeria

* Vista del poble
* Palau Sforza Cesarini
* Església de la MD de les Neus
* Panorama de Borgo i Montecatino
* Església de S.agustí
* Carrer del Borgo
* La Peschiera
* La Peschiera
* Localització de Santa Fiora a la província de Grosseto

## Referències

* ↑ Comune di Santa Fiora - Statuto.
# Mini Hatch

El Mini Hatch (als Estats Units: Hardtop) és un cotxe amb porta posterior de tres portes presentat per primera vegada el 2000, amb una nova generació llançada el 2006. Una versió convertible es va presentar el 2004, amb la segona generació següent en 2008. El nou Mini es produeix a Cowley, a Plant Oxford. El Mini Hatch va ser el primer model llançat per BMW sota la marca Mini després que el Mini original es deixara de produir el 2000. El nou BMW Mini tècnicament no està relacionat amb el vell cotxe.
# Coll de Bernat

El Coll de Bernat és una collada dels contraforts nord-orientals del Massís del Canigó, a 1.192 metres d'altitud, en el límit dels termes comunals de Nyer i de Pi de Conflent, tots dos a la comarca del Conflent, de la Catalunya del Nord. És a la zona nord-occidental del terme de Pi de Conflent i a l'oriental del de Nyer, al sud-oest del Pic de Tres Estelles, del Pla de les Eugues i del Pic del Pla de les Eugues, i al nord-est del Pic del Solà Gros, en ple Serrat de la Menta.

## Referències

* ↑ El Coll de Bernat en els ortofotomapes de l'IGN
# Falerna

Falerna (en calabrès Fhalerna) és un municipi italià, situat a la regió de Calàbria i a la província de Catanzaro. L'any 2023 tenia 3786 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 3.993 | 3.929 | 3.786 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |
# Llorenç Tomàs (desambiguació)

Llorenç Tomàs (desambiguació) és el nom dels següents personatges:
* Llorenç Tomàs (Barcelona, 1880 - ?), advocat i naturalista català
* Llorenç Tomàs i Costa (la Seu d'Urgell, 1664 – Viena, 1738), rector i canceller de Catalunya
* Llorenç Tomàs Pons (Llucmajor, 1927 - 2016), baríton mallorquí
# Brooksville (Oklahoma)

Brooksville és un poble dels Estats Units a l'estat d'Oklahoma. Segons el cens del 2000 tenia 90 habitants.

## Demografia

Segons el cens del 2000, Brooksville tenia 90 habitants, 32 habitatges, i 23 famílies. La densitat de població era d'11,7 habitants per km².
Dels 32 habitatges en un 43,8% hi vivien nens de menys de 18 anys, en un 59,4% hi vivien parelles casades, en un 12,5% dones solteres, i en un 28,1% no eren unitats familiars. En el 28,1% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,22.
Per edats la població es repartia de la següent manera: un 38,9% tenia menys de 18 anys, un 7,8% entre 18 i 24, un 18,9% entre 25 i 44, un 18,9% de 45 a 60 i un 15,6% 65 anys o més.
L'edat mediana era de 32 anys. Per cada 100 dones de 18 o més anys hi havia 77,4 homes.
La renda mediana per habitatge era de 45.625 $ i la renda mediana per família de 45.417 $. Els homes tenien una renda mediana de 51.250 $ mentre que les dones 38.750 $. La renda per capita de la població era de 15.667 $. Entorn del 18,5% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brooksville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Brooksville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Santa Flavia

Santa Flàvia (català) (sicilià i italià: Santa Flavia) és un municipi italià, dins de la ciutat metropolitana de Palerm. L'any 2007 tenia 10.318 habitants. Limita amb els municipis de Bagheria, Casteldaccia i Misilmeri.

## Administració

Llista d'alcaldes :
| Període | Identitat | Partit |
| 1992-1997 | Salvino Roccapalumba | |
| 1997-2007 | Pietro Sanfilippo | |
| 2007- | Antonio Napoli | Centreesquerra |
# Guy Vandersmissen

Guy Vandersmissen (25 de desembre de 1957) és un exfutbolista belga que va formar part de l'equip belga a la Copa del Món de 1982. Fou jugador de R. Standard de Liège, K.F.C. Germinal Ekeren, i R.W.D. Molenbeek.

## Referències

* ↑ Royal Belgian Football Association: Number of caps Arxivat 20-3-2012 a Wayback Machine.
* ↑ Guy Vandersmissen Fitxa i estadístiques a la FIFA
* ↑ Que sont-ils devenus?: Guy Vandersmissen a dhnet.be
# FEM

«FEM» té aquests significats:
* Festival FEM de dones artistes d'art d'acció
* Força electromotriu
# Mini Cerrí

Mini Cerrí (en llatí Minius Cerrinus) era un ciutadà, natural de la Campània, fill de Pacul·la Annia, resident a Roma, que va ser nomenat com un dels dos hierofantes a les Bacanàlia de Roma el 186 aC. Per iniciativa de sa mare, amb el seu germà Herenni va ser el primer iniciat masculí al ritu de Bacus. Pacul·la va organitzar les celebracions a la nit, i aquesta noctis licentia o llibertat de la nit combinada amb la mescla d'homes i dones (permixti viri feminis) haurien conduït a vileses i crims. Pacul·la va argumentar que l'«estupre» s'havia donat sobretot entre homes: plura virorum inter sese quam feminarum esse stupra. Si algú refusava hauria sigut immolat en lloc dels animals.
Quan aquestes orgies van ser descobertes el Senat i els Cònsols van organitzar la repressió, en veure-hi una amenaça major per a l'estabilitat de l'estat de tres maneres: decadència moral per la degradació dels valors, amenaça per a l'exèrcit pel gran nombre de joves mascles que en tastar el plaer sexual ja no tindrien interès per a la carrera militar i rebel·lió contra l'orde de l'Estat. Mini va ser arrestat i empresonat per evitar que se suicidés abans del judici. Va confessar davant el senat romà les pràctiques durant les bacanals. Va ser empresonat a Ardea, però la sentència final és desconeguda.

## Referències

* ↑ Carlà-Uhink, Filippo. The "Birth" of Italy: The Institutionalization of Italy as a Region, 3rd-1st Century BCE (en anglès). Berlín: Walter de Gruyter, 2017.
* 1 2 Fuchs, Michael; Ganzenbacher, Simon «Der Bacchanalienskandal von 186 v. Chr. anhand der Inschrift von Tiriolo im Kunsthistorischen Museum und der Schilderung des Livius» (pdf) (en alemany). Altertumswissenschaften. Universitat de Viena, 2013, pàg. 18-19. Arxivat de l'original el 2021-01-21 [Consulta: 13 maig 2021].
* ↑ van Hoof, Anton J.L. From Autothanasia to Suicide: Self-killing in Classical Antiquity (en anglès). Abbingdon: Routledge, 2002, p. 169. ISBN 9781134953790.
# Cistícola d'Ayres

La cistícola d'Ayres (Cisticola ayresii) és una espècie d'ocell passeriforme de la família Cisticolidae pròpia de l'Àfrica austral. El nom commemora a l'ornitòleg sud-africà Thomas Ayres.
Es troba distribuïda pels herbassars de l'Àfrica subsahariana, en especial per Àfrica occidental i austral.

## Referències

* ↑ «Cistícola d'Ayres». Cercaterm. TERMCAT, Centre de Terminologia. Rev. 08/12/2022(català)

## Enllaços externs

* Fitxa de l'espècie a "The Atlas of Southern African Birds" (anglès)
# Vetiveria

Vetiveria és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins. És originària d'Àfrica tropical, Àsia i Austràlia. El nom del gènere es compon de la paraula tamil vetti (cus-cus), i veure (arrel), al·ludint a les seves arrels aromàtiques.
El nombre cromosòmic bàsic és x = 5 i 10, amb nombres cromosòmics somàtics de 2n = 20 i 40. Nuclèols persistents.

## Taxonomia

* Vetiveria arguta
* Vetiveria arundinacea
* Vetiveria elongata
* Vetiveria festucoides
* Vetiveria filipes
* Vetiveria zizanioides

## Referències

* 1 2 Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 16 març 2010].
# Waikapu

Waikapu és una concentració de població designada pel cens dels Estats Units a l'estat de Hawaii. Segons el cens del 2000 tenia 1.115 habitants.

## Demografia

Segons el cens del 2000, Waikapu tenia 1.115 habitants, 347 habitatges, i 274 famílies La densitat de població era de 39,23 habitants per km².
Dels 347 habitatges en un 40,3% hi vivien nens de menys de 18 anys, en un 61,4% hi vivien parelles casades, en un 12,1% dones solteres, i en un 21,0% no eren unitats familiars. En el 15,3% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,21 i el nombre mitjà de persones que vivien en cada família era de 3,57.
Per edats la població es repartia de la següent manera: un 27,0% tenia menys de 18 anys, un 6,9% entre 18 i 24, un 29,3% entre 25 i 44, un 25,2% de 45 a 64 i un 11,6% 65 anys o més.
L'edat mediana era de 37,3 anys. Per cada 100 dones hi havia 100,9 homes. Per cada 100 dones de 18 o més anys hi havia 100,0 homes.
La renda mediana per habitatge era de 62.813 $ i la renda mediana per família de 65.781 $. Els homes tenien una renda mediana de 43.125 $ mentre que les dones 32.875 $. La renda per capita de la població era de 24.564 $. Aproximadament el 0,7% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waikapu». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 19 setembre 2010].
* ↑ «Geographic Comparison Table-Waikapu». American Fact Finder. Oficina del Cens dels Estats Units, 15-09-2010.
# Walton Park

Walton Park és una concentració de població designada pel cens dels Estats Units a l'estat de Nova York. Segons el cens del 2000 tenia 2.330 habitants.

## Demografia

Segons el cens del 2000, Walton Park tenia 2.330 habitants, 776 habitatges, i 637 famílies. La densitat de població era de 379,6 habitants per km².
Dels 776 habitatges en un 45,1% hi vivien nens de menys de 18 anys, en un 72,6% hi vivien parelles casades, en un 6,8% dones solteres, i en un 17,9% no eren unitats familiars. En el 14,3% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,35.
Per edats la població es repartia de la següent manera: un 30,1% tenia menys de 18 anys, un 5,3% entre 18 i 24, un 30,7% entre 25 i 44, un 25,6% de 45 a 60 i un 8,3% 65 anys o més.
L'edat mediana era de 37 anys. Per cada 100 dones de 18 o més anys hi havia 94,6 homes.
Entorn del 2,5% de les famílies i el 2,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walton Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Walton Park». American Fact Finder. Oficina del Cens dels Estats Units, 12-01-2010.
# Wang He

Wang He és el nom dels següents personatges:
* Wang He (general), general militar de l'estat de Qin durant el període dels Regnes Combatents d'història xinesa
* Wang He (esportista), navegant esportius xinès que ha participat en els Jocs Olímpics d'Estiu del 2008
# Wasei kenka tomodachi

Wasei kenka tomodachi (和製喧嘩友達, Combats amistosos a la japonesa) és una pel·lícula japonesa muda de comèdia dirigida per Yasujirō Ozu i estrenada el 1929.
Durant molt temps s'havia considerat una pel·lícula perduda. El 1997 es va trobar una versió editada de la pel·lícula amb una durada de 15 minuts en el format Pathé-Baby.

## Sinopsi

Ryukichi i Yoshizo comparteixen el mateix allotjament i busquen feina. Atropellen Omitsu, una jove sense sostre, amb el seu camió i accepten allotjar-la a casa seva. Quan es renta la cara, resulta que és molt maca. A partir d'aleshores les dues amigues lluiten per atraure els seus favors, però la bella s'enamora d'una estudiant.

## Repartiment

* Atsushi Watanabe: Ryukichi
* Hisao Yoshitani : Yoshizo
* Tomoko Naniwa : Omitsu
* Eiko Takamatsu: Ogen
* Ichirō Yūki : Okamura

## Sobre la pel·lícula

Considerada durant molt de temps una pel·lícula perduda, es va trobar una versió editada de 15 minuts d'aquesta pel·lícula l'any 1997 en el format Pathé-Baby. El Pathé-Baby és un petit projector de manivela capaç de projectar curtmetratges, empaquetats en un cartutx metàl·lic, que contenia menys de deu metres de pel·lícula no inflamable al format 9,5 mm, destinat a ús familiar. Per tant, els distribuïdors van haver d'editar versions escurçades de les pel·lícules originals afegint intertítols permetent que la història segueixi.

## Notes i referències

* ↑ (japonès) Wasei kenka tomodachi a Japanese Movie Database
* ↑ «宝の山 Takara no yama» (en japonès). shochiku.co.jp. [Consulta: 16 octubre 2021].
* 1 2 Donald Richie. Ozu. Traducció: Pierre Maillard. Lettre du blanc, 20 juliol 1980, p. 287. OCLC 417413792.
* 1 2 OZU x 36 = L'intégrale. Maison de la culture du Japon à Paris, 2007, p. 49.
# Villazanzo de Valderaduey

Villazanzo de Valderaduey és un municipi de la província de Lleó a la comunitat autònoma de Castella i Lleó. Forma part de la comarca de Sahagún.

## Demografia

Evolució demogràfica :
| 1991 | 1996 | 2001 | 2004 |
| 772 | 744 | 691 | 665 |
# Wilhelm Phillip Daniel Schulz

Wilhelm Phillip Daniel Schulz o Guillermo Schulz (1805 a en Dörnberg, Habichtswald,-1877 a Aranjuez) va ser un geòleg espanyol d'origen alemany. L'any 1826 arribà a Espanya i el 1830 va ser contractat pel govern espanyol com inspectorde mines de la zona de Galícia-Astúries. Va ser el primer en escalar el pic Naranjo de Bulnes
La reina Isabel II el 1849 el distingí pels seus mèrits professionals. De 1854 a 1857 va ser professor en la Escuela Especial de Ingenieros de Minas de Madrid. Després va ser president de la Comissió per a realitzar el mapa geològic d'Espanya. De 1854 fins 1857 va ser director de la Comissió per a la Carta Geológica de Madrid y General del Reino (l'actual Instituto Geológico y Minero de España).

## Enllaços externs

* Puche Riart, O. y Ayala-Carcedo, F. J. (2001). «Guillermo P. D. Schulz y Schweizer (1800-1877): su vida y su obra en el bicentenario de su nacimiento». Boletín Geológico y Minero, 112(1): 105-122
# W. de Wycombe

W. de Wycombe va ser un compositor i copista anglès de l'època medieval
Va ser capella del Priorat de Leominster a Herefordshire. És possible que fos el compositor d'una de les cançons més famoses de l'Anglaterra medieval, Sumer is icumen in.

## Biografia

Wycombe s'identifica diversament com W de Wyc, Willelmus de Winchecumbe, Willelmo de Winchecumbe o Guillem de Winchcomb. Semblava haver estat un Escribà secular i capella emprat durant uns quatre anys al Priorat de Leominster a Herefordshire durant la dècada de 1770. També es creu que va ser una sub-diaca del Priorat de la catedral com apareix als Annals de Worcester o, possiblement, un monjo a "St Andrew's in Worcester".
Wycombe va deixar una sèrie de documents amb la seva signatura, incloent un col·lectarium, un llibre de treball precentor, dos rotuli (pergamins) que conté música, un resum i un tractat sobre música, una història a la qual va afegir Winchecumbe música, i també altres llibres. El seu nom també apareix en un manuscrit de lectura inclòs el "Rota Sumer is icumen in", i en un dels set conjunts de composicions de quatre parts de la col·lecció "wintonia". Dues d'aquestes composicions es conserven parcialment i les parts d'altres es troben en els fragments de Worcester. D'aquestes composicions, només al·leluia, mor sanctificatus és completament restaurable. Les obres tenen una estructura polifònica de quatre parts. Un fragment més es troba copiat en el còdex de Montpeller.
El període principal d'activitat de Wycombe va ser probablement els anys 1270s i 1280s. És conegut per ser el compositor de les al·leluies polifòniques. Més de 40 ajustaments han estat identificats en diverses fonts, un grup de composicions gairebé iguals en grandària a la de Léonin, el compositor anterior de l'escola continental "Notre Dame"; Tanmateix només un dels 40 es pogueren restaurar completament: els altres només existeixen en fragments. Algunes de les seves obres apareixen en els fragments de Worcester, una col·lecció de 59 fulles manuscrites que representen prop d'un terç de la polifonia supervivent total d'Anglaterra al segle xiii.
Cada una de les al·leluies de Wycombe està en quatre seccions. El segon i quart contenen les seccions de resposta i vers en solitari, mentre que la primera i la tercera consisteixen en la polifonia lliure. Estilísticament són similars a la de la lectura en si (Sumer is icumen in), emfatitzant tònica i Supertònica, i mostrant la preferència anglesa per l'interval harmònic de la tercera.

## Referències

* 1 2 Wycombe [wicumbe,? Whichbury, Winchecumbe], W. de ". [Consulta: 29 febrer 2012].
* ↑ Sanders (in Grove) considera la identificació del compositor amb Willelmus de Winchecumbe improbables.
# Waterville (Washington)

Waterville és una població dels Estats Units a l'estat de Washington. Segons el cens del 2000 tenia 1.163 habitants.

## Demografia

Segons el cens del 2000, Waterville tenia 1.163 habitants, 433 habitatges, i 314 famílies. La densitat de població era de 528,3 habitants per km².
Dels 433 habitatges en un 33,7% hi vivien nens de menys de 18 anys, en un 62,6% hi vivien parelles casades, en un 6% dones solteres, i en un 27,3% no eren unitats familiars. En el 24% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,8% tenia menys de 18 anys, un 5,8% entre 18 i 24, un 23,4% entre 25 i 44, un 24,2% de 45 a 60 i un 17,7% 65 anys o més.
L'edat mediana era de 40 anys. Per cada 100 dones de 18 o més anys hi havia 93,5 homes.
La renda mediana per habitatge era de 36.458 $ i la renda mediana per família de 47.386 $. Els homes tenien una renda mediana de 35.375 $ mentre que les dones 23.375 $. La renda per capita de la població era de 18.880 $. Aproximadament el 5% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waterville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Waterville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].